	POZIV JAVNOSTI ZA DOSTAVU PRIJEDLOGA, MIŠLJENJA I PRIMJEDBI 
O NACRTU  PRIJEDLOGA ODLUKE O NAČINU PRUŽANJA JAVNE USLUGE PRIKUPLJANJA KOMUNALNOG OTPADA NA PODRUČJU OPĆINE MARTINSKA VES


	RAZLOZI DONOŠENJA AKTA
	Pravni temelj za donošenje Odluke o načinu pružanja javne usluge prikupljanja komunalnog otpada na području Općine Martinska Ves je Zakon o gospodarenju otpadom (''Narodne novine''  broj 84/21 i 142/23). Člankom 66. Zakona je propisano da predstavničko tijelo jedinice lokalne samouprave donosi odluku o načinu pružanja javne usluge prikupljanja komunalnog otpada. Istim člankom propisan je i sadržaj predmetne Odluke kao i  obveza provođenja prethodnog savjetovanje s zainteresiranom javnošću u trajanju od najmanje 30 dana.
U odnosu na dosadašnju i trenutno važeću Odluku, novim prijedlogom Odluke dolazi do povećanja cijene javne usluge, a sukladno inicijativi pružatelja usluge, tvrtke Gospodarenje otpadom Sisak d.o.o.  Njihovo detaljno obrazloženje promjene cijene prilaže se kao zaseban dokument ovom pozivu.
Novim prijedlogom Odluke omogućuje se stanovnicima s područja općine Martinska Ves korištenje fiksnih reciklažnih dvorišta na području grada Siska.

	CILJEVI PROVOĐENJA SAVJETOVANJA
	Cilj provođenja savjetovanja je upoznavanje javnosti s nacrtom akta te prikupljanje mišljenja, primjedbi i prijedloga, kao i eventualno prihvaćanje zakonitih i stručno utemeljenih prijedloga koji se odnose na provedbu postupaka jednostavne nabave u Općini Martinska Ves. 



	ROK ZA PODNOŠENJE MIŠLJENJA, PRIMJEDBI I PRIJEDLOGA

	Rok za podnošenje mišljenja, primjedbi i prijedloga je od 27.kolovoza – 27.rujna 2026.godine 

	ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA

	Mišljenja, primjedbe i prijedlozi mogu se dostaviti poštom ili osobno na adresu: Općina Martinska Ves, Desna Martinska Ves 67, 44201 Martinska Ves ili na adresu elektroničke pošte: opcina@martinskaves.hr


	Sukladno odredbama članka 11. Zakona o pravu na pristup informacijama („Narodne novine“, broj 25/13, 85/15 i 69/22) izrađivač nacrta akta, nakon provedenog postupka savjetovanja  sastavlja izvješće  u kojem su sadržane prihvaćene ili neprihvaćene primjedbe i prijedlozi iz savjetovanja te ga objavljuje na službenoj stranici.


